25 Nëntori,  Dita Ndërkombëtare për Eliminimin e Dhunës ndaj Gruas

dhe 16 Ditët e Aktivizmit (25 nëntor - 10 dhjetor)

Të nderuar/a,

Në sesionin e 54-të  të Asamblesë së Përgjithshme të  Kombeve të Bashkuara, të mbajtur në dhjetor të vitit 1999, është miratuar Rezoluta 54/134, me të cilën 25 nëntori është shpallur ditë ndërkombëtare për eliminimin e dhunës  ndaj gruas, që simbolizohet me **“Kordelen e bardhë”.**

Edhe sivjet, si Zyrtare për Barazi Gjinore në Ministrinë e Infrastrukturës, kam organizuar fushatën me qëllim të sensibilizimit për eliminimin e dhunës ndaj gruas. Kjo fushatë, që organizohet edhe në mjedise të tjera në mbarë botën, i jep asaj karakter mbarënjerëzor. Dhuna ndaj gruas është një problem i përmasave të mëdha, andaj shënimi i kësaj dite ka për qëllim që dhunën ndaj gruas ta ngre si problem, për eliminimin e të cilit duhet të angazhohen të gjithë - femra e meshkuj në mbarë botën. Për këtë arsye duhet që kjo çështje  të mos trajtohet vetëm si problem i grave, sepse çdokush mund të jetë objekt i dhunës - gratë, nënat, motrat dhe bijat tona.

Sivjet kam bërë përpjekje që fillimi i fushatës kundër dhunës ndaj gruas të begatohet edhe me forma të tjera. Në Ministrinë e Infrastrukturës është përgatitur mesazhi sensibilizues për Ditën ndërkombëtare për eliminimin e dhunës ndaj gruas, që do t’ju dërgohet nëpërmjet postës elektronike, shpërndarja e “Kordelës së bardhë” , si dhe gota me logon *“Stop dhunës ndaj gruas’’* ‘’*Komuniko me fjalë, jo me dhunë* , që do të shpërndahen ditën e hënë, më 27 nëntor 2017,nga një gotë për qdo kolegë/e.

Pres që sikurse viteve ë tjera edhe sivjet në fushatë të inkuadrohen të gjithë të punësuarit në Ministrinë e Infrastrukturës, në shenjë të përcaktimit për eliminimin e kësaj të keqeje shekullore – dhunës ndaj gruas.

Gotat mund ti merrni në katin e dytë numri i zyrës D 211/1.



****